Skuldelev kirke

Skuldelev kirke (dansk: Skuldelev Kirke) er en kirke som ligger i nordre del av småstedet Skuldelev i Frederikssund kommune på det nordlige Sjælland i Danmark. Kirkebygningen Kirken ble oppført ved midten av 1100-tallet og bestod da av langhus, kor og abside. På 1400-tallet ble langhuset forlenget mot vest. Et kirketårn i vest och et våpenhus i sør ble oppført. Ved byggearbeider i 1964 raste det middelalderske våpenhuset sammen, og ble erstattet av et nytt. I sin nåværende form består kirken av et langhus med smalere kor i øst som avsluttes med en abside. Ved langhusets vestre kortside er det et kirketårn. Midt på langhusets søndre side er det et brebygd våpenhus med kirkens hovedinngang. Langhuset, koret, våpenhuset og tårnet har alle saltak. Langhusets og våpenhusets tak er belagt med taktegl, mens øvrige tak er belagt med blikk. Inventarier Prekestolen er tilvirket på 1620-tallet av Roskildemesteren Brix Michgel. Døpefonten av norsk marmor er skjenket tll kirken i 1835. En eldre font av granitt ble solgt i 1835. Et krusifiks fra 1100-tallets første halvdel forvares i Nasjonalmuseet i København. Orgelet med seks stemmer og en pedal er tilvirket i 1952 av Frobenius. Tilhørende orgelfasade er bygd etter tegninger av Fin Ditlevsen. Kilder Skuldelev Kirke Arkivert 31. januar 2011 hos Wayback Machine. hos nordenskirker.dk Skuldelev Kirke Arkivert 10. mars 2016 hos Wayback Machine. i bokverket Danmarks Kirker Eksterne lenker (en) Skuldelev Kirke – kategori av bilder, video eller lyd på Commons Menighetens nettsted